CELEX: E2015J0020
Language: mt
Date: 2016-02-01 00:00:00
Title: Sentenza tal-Qorti tal-1 ta’ Frar 2016 fil-Kawża E-20/15 — L-Awtorità ta’ Sorveljanza tal-EFTA v l-Iżlanda (Nuqqas minn Stat taż-ŻEE/EFTA li jissodisfa l-obbligi tiegħu — Nuqqas li jimplimenta — id-Direttiva 2013/10/UE li temenda d-Direttiva 75/324/KEE dwar id-dispensuri tal-ajrusols)

19.1.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 18/26
            
         SENTENZA TAL-QORTI
   tal-1 ta’ Frar 2016
   fil-Kawża E-20/15
   L-Awtorità ta’ Sorveljanza tal-EFTA v l-Iżlanda
   (Nuqqas minn Stat taż-ŻEE/EFTA li jissodisfa l-obbligi tiegħu — Nuqqas li jimplimenta — id-Direttiva 2013/10/UE li temenda d-Direttiva 75/324/KEE dwar id-dispensuri tal-ajrusols)
   (2017/C 18/10)
   Fil-Kawża E-20/15, l-Awtorità ta’ Sorveljanza tal-EFTA v l-Iżlanda — APPLIKAZZJONI għal dikjarazzjoni li l-Iżlanda naqset milli tissodisfa l-obbligi tagħha skont l-Artikolu 3 tal-Att imsemmi fil-punt 1 tal-Kapitolu VIII tal-Anness II tal-Ftehim dwar iż-Żona Ekonomika Ewropea (Direttiva tal-Kummissjoni 2013/10/UE tad-19 ta’ Marzu 2013 li temenda d-Direttiva tal-Kunsill 75/324/KEE dwar l-approssimazzjoni tal-liġijiet tal-Istati Membri relatati mal-aerosol dispensers biex id-dispożizzjonijiet tagħha dwar l-ittikkettar jiġu adattati għar-Regolament (KE) Nru 1272/2008 tal-Parlament Ewropew u tal-Kunsill dwar il-klassifikazzjoni, l-ittikkettar u l-imballaġġ tas-sustanzi u t-taħlitiet) kif adattat għall-Ftehim permezz tal-Protokoll 1 tiegħu, u skont l-Artikolu 7 tal-Ftehim, billi naqset li tadotta l-miżuri neċessarji biex timplimenta l-Att fiż-żmien preskritt, il-Qorti, magħmula minn Carl Baudenbacher, President, Per Christiansen (Imħallef Relatur) u Páll Hreinsson, Imħallfin, tat is-sentenza fl-1 ta’ Frar 2016, li d-dispożittiv tagħha huwa kif ġej:
   Il-Qorti b’dan:
   
               1.
            
            
               Tiddikjara li l-Iżlanda naqset milli tissodisfa l-obbligi tagħha skont l-Artikolu 3 tal-Att imsemmi fil-punt 1 tal-Kapitolu VIII tal-Anness II tal-Ftehim dwar iż-Żona Ekonomika Ewropea ((Direttiva tal-Kummissjoni 2013/10/UE tad-19 ta’ Marzu 2013 li temenda d-Direttiva tal-Kunsill 75/324/KEE dwar l-approssimazzjoni tal-liġijiet tal-Istati Membri relatati mal-aerosol dispensers biex id-dispożizzjonijiet tagħha dwar l-ittikkettar jiġu adattati għar-Regolament (KE) Nru 1272/2008 tal-Parlament Ewropew u tal-Kunsill dwar il-klassifikazzjoni, l-ittikkettar u l-imballaġġ tas-sustanzi u t-taħlitiet), kif adattat għall-Ftehim permezz tal-Protokoll 1 tiegħu, u skont l-Artikolu 7 tal-Ftehim, billi naqset milli tadotta l-miżuri neċessarji biex timplimenta l-Att fiż-żmien preskritt.
            
         
               2.
            
            
               Tordna lill-Iżlanda tħallas l-ispejjeż tal-proċedimenti.